
Motivul pentru care apare şi se dezvoltă terorismul este una din cele mai dificile preocupări ale cercetărilor din 
acest domeniu. De asemenea, crearea unui profil al teroristului reprezintă o piedică majoră în cercetarea 
internaţională şi aceasta deoarece s-a constatat că teroriştii pot fi atât persoane needucate, cât şi persoane 
influente şi educate. Terorismul apare atât în țări sărace, cât şi bogate, în lumea industrială modernă, dar şi în 
regiunile mai puţin dezvoltate, în timpul unei perioade de tranziţie sau dezvoltare sau înainte ori după astfel de 
procese, în state fost coloniste sau în cele dependente, în regimuri democratice consacrate sau în alte regimuri 
existente, şi această listă poate continua. Însă, în lucrarea de față, încercăm doar să evidenţiem gradul de 
diversitate a condiţiilor în care fenomenul terorismului poate să apară şi să se dezvolte. 

Chiar dacă bărbaţii tineri reprezintă, de cele mai multe ori, grupul-ţintă de formare a organizaţiilor teroriste, 
acestea din urmă includ persoane de vârste şi sexe diferite, oferind organizaţiei o diversitate care face imposibilă 
încadrarea acesteia într-un model, pe baza acestor aspecte, la un nivel macro. Evident, această diversitate face 
dificilă generalizarea terorismului, iar natura dinamică a acestor condiţii face aproape imposibilă prezicerea unor 
aspecte a fenomenului în viitor. Probabil din acest motiv, după cum a observat Kegley, multe explicaţii 
contradictorii au fost lansate, dar niciunul nu a reuşit să se impună pe scară largă. 

Atacurile teroriste din 11 septembrie 2001 şi celelalte bombardamente ce au avut loc în Istanbul, Casablanca, 
Riyadh, Madrid, Londra, Mumbai sau în orice altă parte a lumii au intensificat preocupările specialiştilor cu privire la 
înțelegerea cauzelor care stau la baza acestor acţiuni. Subiectul este unul discutat, iar cauzele ce se atribuie 
acestor fenomene sunt explicate în termeni de creştere demografică, urbanizare rapidă, declin al autorităţilor 
tradiţionale, globalizare şi extindere a sărăciei. Fiind un subiect foarte vast, abordarea terorismului poate fi făcută 
din perspectiva religioasă, filosofică dar şi politică. 

Existenţa acestor perspective poate face ca discuţia cu privire la cauzele terorismului să fie una nu foarte 
accesibilă. Discutarea cauzelor care au dus la apariţia unui anumit fenomen terorist este mult mai uşoară dacă 
fenomenul este tratat într-un context naţional, regional şi global, context care oferă o analiză mult mai compre- 
hensivă fenomenului şi totodată un set mult mai complex de măsuri antiteroriste. 

Înțelegerea lucrurilor într-o manieră foarte simplistă va duce la stabilirea unui set de măsuri anti-teroriste mai 
degrabă restrânse decât complexe, care de altfel nu ar reflecta natura pericolului terorist. Fiecare manifestare a 
teroriştilor trebuie înţeleasă în funcţie de contextul în care are loc, context care de multe ori influențează anumiţi 
factori şi contribuie la înțelegerea unor fenomene particulare. 

Obiectivul acestei abordări este acela de a oferi o imagine sistematică a acestor cauze, bazându-se pe revi- 
zuirea literaturii de specialitate existente. Din aceste considerente am hotărât să folosim tehnica patchworking, de 
asamblare a elementelor rezumative întâlnite în documentaţia revizuită într-un singur plan, astfel încât să ajungem 
în final la o idee fundamentală cu amprentă personală. Metoda de lucru constă în ana-liza documentelor a căror 
subiect se pliază pe obiectivele cercetării, acestea fiind tratate cu obiectivitate şi spirit critic în ideea de formulare, 
în cele din urmă, a unor opinii ce vor îngloba critica de specialitate cu propriile convingeri reprezentative pentru 
tema de față. 

Atunci când analizăm cauzele terorismului, ne confruntăm cu câteva moduri diferite de a explica acest 
fenomen. De aceea, articolul subliniază o serie de teorii care explică, într-o manieră sau alta, cauzele terorismului. 
Pe de o parte, putem analiza fenomenul la nivel individual sau de grup din punct de vedere psihologic sau, dacă la 
nivelul teoriei socio-psihologice a terorismului, analiză prin care încercăm să redăm motivul pentru care indivizii 
decid să se alăture grupurilor teroriste sau de ce grupurile teroriste recurg la violență. Pe de altă parte, luând în 
calcul aspectul naţional şi societal, vom încerca să identificăm corelarea între caracteristicile istorice, culturale sau 
socio-politice ale societăţii şi ivirea terorismului. 

1. Analiza psihologică 


Probabil cele mai greu de îndeplinit sarcini în acest 
domeniu ar fi acelea de a identifica motivul pentru care 
indivizii se alătură unui grup terorist şi de ce continuă 
aceştia să rămână în acel grup. Cine sunt teroriştii? 
Există un profil al teroristului? Ce determină indivizii să 
recurgă la acte de terorism? De ce acţionează în acest 
mod? Care sunt mecanismele psihologice ale interac- 
ţiunii de grup? Acestea sunt întrebările la care această 
analiză psihologică ar trebui să răspundă. Analiza psi- 
hologică privind terorismul poate fi împărţită în două 
teorii principale: teoria psiho-patologică şi cea psiho- 
sociologică. 

1.1 Teoria psiho-patologică 

Presupunerea de bază a acestei teorii psiho- 
patologice a terorismului este faptul că un compor- 
tament nonviolent reprezintă norma acceptată şi că cei 
implicaţi în activităţi teroriste, sunt caracterizați aşadar 
de anormalitate. Pe seama studiilor comportamentale 
existente, mai mulţi cercetători psihologi susţin că au 
identificat o personalitate distinctă a teroristului. 

Depravat, deranjat, rece şi calculat, pervers,exaltat 
de violenţă, psihotic, maniac, irațional şi fanatic, sunt 
trăsăturile care predomină în formarea caracterului unui 
presupus terorist. Diagnosticarea teroriştilor ca fiind bol- 
navi psihic, şi înfăţişând terorismul ca o acţiune de vio- 
lenţă sau alte explicaţii precum acestea, nu fac altceva 
decât să depolitizeze terorismul. 

Explicaţiile psihopatologice au fost mult criticate, 
atât pentru separarea completă a terorismului de as- 
pectele socio-economice şi politice dar, de asemenea, 
pe seama motivelor empirice. Cercetătorii nu au reuşit 
până în prezent să dea nicio explicaţie psihologică via- 
bilă a personalităţii violente. Mai mulţi cercetători au 
ajuns însă la concluzia că cea mai documentată gene- 
ralizare este negativă; teroriştii nu prezintă niciun com- 
portament psiho-patologic frapant. Crenshaw adaugă 
că cea mai importantă caracteristică a teroriștilor este 
dimpotrivă, normalitatea lor. 

1.2. Teoria psiho-sociologică 

In al doilea domeniu de cercetare a terorismului 
psihologic, concentra-rea pe caracteristicile şi mecanis- 
mele individuale sunt completate de recunoaştere influ- 
enței mediului asupra comportamentului individului. 
Wilkinson susține că teoriile terorismului ar trebui să se 
concentreze pe contextul social al ideologiilor şi cre- 
dințelor teroriștilor. El afirmă că cel mai puternic instru- 
ment pentru a înțelege terorismul este de a explora 
motivațiile politice individuale ale teroriştilor, pe care să 
le pună în legătura cu anumite ide-ologii şi credințe. El 
susține că este esential să se tină seama de contextul 
politic, istoric, cultural şi de ideologia şi obiectivele 
grupurilor implicate. 

Crenshaw sustine că variabilele psihologice trebuie 
să fie integrate de factorii de mediu de pe diferite nive- 
luri, în ideea de a ajunge la o teorie completă a 


cauzelor terorismului. Argumentul ei este că, deşi iniţial 
terorismul este o chestiune generată de motivatii indivi- 
duale şi perceptii legate de condiţiile sociale şi alegere 
deliberată este a individului de a se alătura unei grup 
terorist sau de a participa la acte de terorism şi de a 
continua implicarea în activităţi teroriste, fenomenul 
trebuie să fie studiat în raport cu contextul social în care 
apare motivaţia. Prin urmare, problema centrală este de 
a determina când şi în ce condiţii organizaţiile extre- 
miste găsesc terorismul ca fiind util. 

O teză foarte comună spune că decizia unui individ 
de a se angaja în acte de terorism este rezultatul 
eşecurilor altor încercări de influenţă, şi, prin urmare, 
rezultatul unui proces de învăţare din experienţe proprii 
şi experiența altora”. Crenshaw susţine că entuziasmul 
terorismului reprezintă un punct suplimentar de influen- 
tă în decizia de a îmbrăţişa terorismul sau nu. În loc să 
demonstreze faptul că opoziţia ilegală chiar este posi- 
bilă, ea susţine că un atac terorist de succes, sau fiorul 
redat de aceasta, poate inspira convinge-rea printre 
autorii lui că terorismul ar putea fi o scurtătură către 
revoluţie şi că poate acţiona ca un catalizator, nu sub- 
stitut, pentru revolta de masă. O altă variantă a acestei 
teme este că decizia indivizilor de a se angaja în acte 
de terorism rezultă din „funcţia utilă de stabilire a agen- 
der“ actelor de terorism, în special în această era a 
mass-mediei electronice moderne. În plus, aceşti indi- 
vizi de care vorbim percep adesea terorismul ca pe un 
multiplicator de forţă ce compensează slăbiciunea 
numerică. 

1.2.1. Frustrarea 

Explicaţia frustrării ca şi cauză a terorismului este o 
versiune a teoriei de cercetare psiho-sociologică. Legă- 
tura dintre frustrarea umană şi violenţa politică a fost 
recunoscută încă din cele mai vechi timpuri şi repre- 
zintă punctul de plecare în teoria clasică a revoluţiei a 
lui Aristotel. Aceste teorii pun în legătură mobilizarea 
individuală de agresiune şi violenţa politică în circum- 
stanţe sociale, economice şi politice. 

Dollard este cel care afirmă pentru prima dată că 
un comportament agresiv întotdeauna îşi găseşte origi- 
nea în frustrare”. Mai târziu, Galtung a susţinut că 
situația cea mai probabilă să provoace un compor- 
tament agresiv este aceea în care indivizii se află într-o 
stare de dezechilibru” în diverse dimensiuni sociopoli- 
tice de statut. Pe de altă parte, probabilitatea unui con- 
flict este mai mare atunci când îmbunătățirile, fie ele 
economice sau politice, duc la creşterea aşteptărilor 
individuale, pentru ca mai apoi să fie urmate de o dete- 
riorare generală, reducând astfel capacitatea de a 
satisface nevoile şi aşteptările uzuale. 

Mai multe studii sistematice ale explicaţiei acestui 
fenomen de frustrare au sprijinit ipoteticele relaţii dintre 
frustrare şi agresiune, atât la nivelul micro, cât şi la cel 
macro al societăţii umane. 

1.2.2. Mass-media şi terorismul 

Unii teoreticieni au conceptualizat fenomenul tero- 
rismului într-un cadru al teoriei comunicării simbolice, 
care imaginează terorismul precum un teatru, şi implicit 
ca un mediu de comunicare. Prin urmare, ca o acţiune 
simbolică, terorismul poate fi analizat la fel ca şi alte 
medii de comunicare ca fiind format din următoarele 
componente de bază: emiţător-teroriştii, receptor - ţintă, 
mesaj - bombardament, ambuscadă şi feed-back - 
reacţia grupului-ţintă. Mesajul terorist necesită o vic- 
timă, dar obiectivul sau destinatarul mesajului transmis 
poate să nu fie victima. În acest context, valurile tero- 
rismului pot fi explicate parţial prin dorinţa teroriştilor de 
a-şi garanta accesul facil la mass-media. O afirmaţie 
frecvent întâlnită în literatura de specialitate privind 
terorismul internaţional este faptul că introducerea noi- 
lor mijloace electronice media, a fost un factor crucial în 
facilitarea dezvoltării terorismului internaţional începând 
cu sfârşitul anilor '60. Aceste inovaţii tehnologice au 
permis reporterilor să aducă în timp real evenimentele 


dramatice direct în casele a milioane de oameni'. 
Crenshaw susţine că necesitatea recunoaşterii interna- 
tionale încurajează activităţile teroriste transnaţionale 
să devină tot mai violente, distructive şi spectaculoase. 
Pe măsură ce audiența creşte tot mai mult, fiind tot mai 
diversă, şi mai obişnuită cu terorismul, teroriştii trebuie 
să recurgă la acte extreme pentru a şoca cu adevărat. 


1 Martha Crenshaw, The Causes of Terrorism, New York, 


Cambridge University Press, 2003, p.118. 

Paul Wilkinson, Terrorism and the Liberal Siate, London, 
Macmillan, 2007, p. 55. 
3 Ibidem, p.89. 
4 Martha Crenshaw, The Causes of Terrorism, New York, 
Cambridge University Press, 2003, p. 132. 
5 John Dollard, Frustration and Aggression, New Haven, Yale 
University, 1942, pp. 277-280. 
ê Johan Galtung, A Structural Theory of Aggression, New 
York, Columbia University Press, 1989, pp.95-119. 
7 Paul Wilkinson, The Media and Terrorism: a Reassessment, 
in Terrorism and Political Violence, vol. 9, nr.1, 1997, p. 6. 


2. Analiza societală 


Analiza societală, chiar dacă de multe ori vagă şi 
subdezvoltată, poate fi integrată mai uşor într-un model 
mult mai cuprinzător şi mai predictiv privind terorismul. 
La nivelul societal de analiză, explicaţiile privind 
terorismul trebuie să fie în primul rând căutate în istoria 
şi cultura unei societăţi impozante sau a unui sistem 
matur, precum şi în caracteristicile vieţii sale sociale 
contemporane, ale economiei şi ale politicii. Întrebările 
de cercetare încearcă adesea să descopere dacă este 
posibil să se identifice o relaţie cauzală între anumite 
caracteristici ale societăţii şi apariţia şi dezvoltarea 
terorismului. 

2.1. Etnia. Naționalismul. Separatismul 

Probabil cea mai contestată cauză a terorismului 
este recurgerea la violenţă a unui grup ofensat din 
motive naţionaliste sau separatiste; din punctul de 
vedere al unora, acest lucru poate fi considerat ca 
rezistență împotriva unui opresor extern. Până acum, 
doar Mahatma Gandhi şi adepţii mişcării sale de libera- 
lizare au reuşit să se elibereze de sub ocupaţia străină 
prin mijloace paşnice, în timp ce în majoritatea celor- 
lalte foste state colonizate, mişcările de liberalizare au 
avansat de obicei spre terorism. Adrian Guelke oferă o 
imagine de ansamblu cu privire la relaţia dintre mino- 
rităţile etnice şi probabilitatea de conflict, din cauze 
precum stabilirea sau afirmarea drepturilor lingvistice, a 
credințelor religioase şi simbolurilor, dar el include, de 
asemenea, factori cum ar fi drepturile civile şi politice şi 
privilegiile sau paritatea regional-etnică în economie. 
Ceea ce generează mai apoi ideea de nedreptate este 
concurenţa, rivalitatea atunci când o etnie este subor- 
donată sau defavorizată din punct de vedere al opor- 
tunităţilor economice, a statutului social, al vocii politice 
sau a drepturilor sau din punctul de vedere al exprimării 
culturale. 

Cu toate acestea, factorii citați nu sunt unici pentru 
minoritățile etnice. Pentru a generaliza în continuare, 


conflictul interetnic provine dintr-o combinaţie complexă 
de clasă a inegalităţilor, oportunităţilor politice, resur- 
selor de mobilizare şi rezistenţei etnice. Cum poate fi 
măsurată rezistenţa etnică şi în ce măsură reprezintă 
etnia şi mişcările naţionaliste separatiste un concept 
construit? O notă de precauţie cu privire la importanţa 
unui conflict etnic este necesară. Fearon şi Laitin au 
evaluat raportul real comparativ cu cel potenţial de 
violenţă etnică din Africa de la independenţă până în 
1979, acesta variind de la 0.0005 pentru violenţa etnică 
reală la 0.0028 (sau 0.28%) pentru un război civil etnic, 
astfel, susținând că incidenţa de conflict etnic este 
extrem de supraestimată datorită cercetărilor eronate. 
Altfel spus: cele mai multe grupuri etnice trăiesc în pace 
unele cu altele. 

2.2. Sărăcia şi 
Globalizarea 

Un factor mult mai important ar putea fi stratificarea 
socială şi inegalitățile în distribuirea resurselor limitate. 
Mass-media contemporană şi literatura extensivă redu- 
ce acest factor la argumentul legat de sărăcie. Spre 
exemplu, Murphy şi Kristof spuneau că atunci când un 
grup este defavorizat parţial sau în totalitate, se revoltă. 
O evaluare completă a literaturii existente cu privire la 
validitatea acestui argument, Inegalitatea Economică - 
Conflict Politic, legătura El-PC, a fost efectuată de către 
Lichbach. Acesta a ajuns la concluzia că studiile El-PC 
au produs un răspuns echivoc despre legătura El-PC, 
indiferent de unghiul de cercetare. Problemele pe care 
Lichbach le-a identificat au fost lipsa de factori econo- 
mici definiţi exact, factori care influenţează decizia de a 
recurge la conflicte politice sau la toleranță pentru 
inegalităţii?. Conform abordării Actorului Raţional (RA) 
trecerea la un comportament opozant se face doar 
atunci când sărăcia absolută este prezentă. Să zicem 
că odată respinse rezultate neconcludente de cercetare 
şi presupunând că sărăcia este o cauză ce alimentează 


dezavantajele economice. 

terorismul, dovada de contradicţie este următoarea: 
aproximativ 15% din populaţie consumă 85% din 
resurse, statisticile ONU arată că cetăţenii din Lumea a 
Treia se află într-o stare mai gravă acum decât cu 30 
de ani în urmă, în timp ce doar o facțiune mică din 
aceste ţări s-au îmbogăţit. În cazul în care una dintre 
aceste informaţii este adevărată, Occidentul ar trebui să 
fie în permanenţă obiectul unor acte de terorism ale 
oamenilor din aceste ţări din Lumea a Treia. Dar nu 
există nicio revoltă de masă a marii majorităţi a popu- 
laţiei mondiale împotriva statelor occidentale, nici 
atacuri teroriste continue efectuate de către cetăţenii 
Lumii a Treia împotriva Occidentului. De fapt, numărul 
de incidente teroriste a scăzut în anii 2000. Lărgind 
perspectiva spre globalizare, Galtung dă vina pe Lumea 
a Treia, prima dihotomie mondială, ca o versiune nouă 
a conflictului de clasă bazat pe violenţa structurală. 
Această afirmaţie poate oferi o explicaţie pentru a 
înțelege de ce o revoltă socială larg răspândită nu a 
avut loc. Dovedind că nedreptatea realizată prin vio- 
lenţă structurală este mult mai dificil de realizat decât 
un asalt vizibil asupra unei ţări sau decât o discriminare 
a unui grup-ţintă, şi chiar dacă unul reuşeşte să-şi 
convingă propriul grup, se vor poticni probabil atunci 
când vor recurge la metode teroriste, neavând sufi- 
ciente active pentru a achiziţiona şi dezvolta aşa- 
numitele „arme de distrugere în masă”. Acesta este 
un exemplu de decalaj mai mare între mijloace şi sco- 
puri. Guelke teoretizează globalizarea, inegalitatea şi 
Lumea a Treia dintr-un alt punct de vedere şi explo- 
rează eventualele legături între o abundență economică 
şi o democraţie stabilă, presupunându-se astfel că va 
reduce numărul de acte de terorism. Cu toate acestea, 
afirmă el, o democraţie liberală stabilă „s-a dovedit a fi 
ceva mai de succes decât alte forme de sisteme politice 
în depăşirea slăbiciunilor relative a statului în multe 
societăţi din Lumea a Treia” şi că dezvoltarea econo- 
mică este un factor mult mai important pentru a menţine 
legea şi ordinea. 

2.3. (Non)democraţia 

Factorul de democraţie ca un instigator sau faci- 
litator al terorismului necesită o explorare mai profundă. 
Un guvern democratic ar trebui să reprezinte oamenii şi 
să ofere mijloacele politice pentru exprimarea nemulţu- 
mirilor, oferind, prin urmare, o platformă în care teroris- 
mului nu îşi are locul. Din acest motiv, în teorie, nu 
poate exista un grup neîndreptăţit care să nu fie repre- 
zentat în mod adecvat, în caz contrar, acest fapt ar re- 
prezenta o „violare a doctrinelor democraţiei şi a consti- 
tuţionalismului' i 

În realitate însă, se poate ca lucrurile să nu stea 
chiar aşa, luând de exemplu „cetăţenii de rangul doi” 
din statul democratic evreiesc Israel (excluzând cetă- 
ţenii non-evrei). O astfel de situaţie s-ar potrivi afirmației 
lui Wilkinson precum că violenţa politică este justificată 
moral într-o democraţie, în două situaţii: în primul rând, 
este situaţia grupurilor minoritare ale căror drepturi de 
bază şi libertăţi sunt negate sau eliminate printr-o 
acţiune arbitrară a guvernului sau de către agenţiile 
sale iar, în al doilea rând, atunci când o minoritate este 
atacată de o altă minoritate şi nu beneficiază de 
protecţie adecvată din partea statului şi a forţelor sale 


de lege şi ordine. Cei care sunt subiecţii unui stat 
liberal, dar cărora nu le sunt admise drepturile de 
cetăţenie, nu pot fi obligaţi la ascultarea statului din 
punct de vedere moral. Aceştia nu sunt constrânşi de 
nicio obligaţie politică pentru că nu li s-a acordat 
niciodată vreun drept de către stat. Argumentat, pe 
baza acestor situaţii, se poate spune că este vorba 
exact despre lipsa unei metode „corecte” de punere în 
aplicare a idealurilor democratice. Cu toate acestea, o 
caracteristică a democraţiilor este deschiderea vizibilă a 
acestora. Unii teoreticieni consideră această deschidere 
o slăbiciune majoră a sistemului, şi, prin urmare, o 
„cauză” a terorismului. 

Deschiderea sau transparenţa în sine nu poate fi o 
cauză, doar o metodă probabilă de a uşura pregătirile 
teroriştilor sau de a facilita publicitate în lipsa sa de 
cenzură, dar nicidecum nu poate fi un instrument de 
schimbare a mentalităţii astfel încât să se recurgă la 
terorism. Consider că statele occidentale sunt cât se 
poate de aproape de ideologia democratică. Dar, 
atunci, de ce nu au fost statele occidentale ferite de 
terorismul intern? Ce ar putea fi numită cauză, este 
aşa-numită „teroare a majorităţii”: minoritatea este re- 
prezentată şi i se permite să-şi exprime ne-mulţumirile, 
dar acestea nu sunt transmise în mod constant poli- 
ticilor dorite şi asta deoarece nu există suficiente voturi 
pentru ca o legislaţie să fie acceptată. 

2.4. Elita intelectuală nemulțumită 

Rubenstein elaborează un alt aspect interesant 
care apare în statele occidentale democratice în cartea 
sa “Alchimiştii Revoluţiei” (1987). Există două puncte pe 
care dorim să le aducem în atenţie. In primul rând, este 
vorba despre teza'? lui Rubenstein cum că principala 
cauză a terorismului este legată de nemulţumirea elitei 
intelectuale care se află într-o criză socială şi morală, în 
imposibilitatea de a mobiliza masele. Aceasta este „o 
cauză internă primară a terorismului, dictând într-o anu- 
mită măsură filosofia, tacticile şi consecinţele”. Intelec- 
tualii, cei de tipul idealiştilor ambiţioşi, nu au o clasă 
rebelă inferioară pe care să o conducă şi nici nu pri- 
mesc îndrumare de la o clasă creativă superioară pe 
care să o poată urma. Atunci când stratificările sociale 
rigide distrug speranţele de transformare socială, ingre- 
dientele pentru un start al activităţilor teroriste sunt tot 
mai prezente, asta în încercarea teroriştilor de a resta- 
bili legătura cu masele pe care pretind că le reprezintă 
şi pe care aspiră să le conducă. Dacă este adevărat, 
atunci legătura dintre mase şi elita intelectualităţii este 
mai mică în prezent, prin urmare, exista mai multe 
şanse de predispunere la acte la terorism, cel puţin din 
punctul de vedere a lui Rubenstein. Al doilea aspect al 
cărţii lui Rubenstein este o discuţie amplă cu privire la 
multitudinea de susţinători ai ideologiilor politice de 
stânga - indirect, cauza percepută fiind un guvern 
nedemocratic, un sistem capitalist inechitabil sau, pur şi 
simplu, o revoluţie nereușită. 

2.5. Dezumanizarea 

Opus conceptului de „elită intelectuală nemulțumită” 
stă ideea că nu ar trebui să ne focalizăm asupra inte- 
lectualităţii, ci asupra oamenilor simpli care sunt uşor de 
îndoctrinat şi care sunt percepuți ca fiind cauza fenome- 
nului despre care vorbim, idee prevalentă în literatura 

recentă. Ei, împreună cu alţii, încearcă să dezumani- 
zeze teroriştii, confirmând astfel că motivele de bază 
pentru care militează teroriştii sunt legate de ideea de a 
fi ascultați, auziţi, recunoscuţi şi trataţi ca fiinţe umane 
egale. In acest context, Midgley a prezentat o explica- 
ţie interesantă a creşterii nivelului de dezumanizare şi 
consideră că această continuare a urii reci şi abstracte 
generate probabil de Războiul Rece şi această suspen- 
dare a relaţiilor umane normale ar trebui să fie doar 
temporară. O contestaţie adusă la adresa Războiului 
Rece este faptul că acesta a legitimat acceptarea răului 
ca fiind o condiţie normală şi permanentă a vieţii. Astfel, 
eclipsarea distincţiei dintre războaiele literale şi metafo- 
rice, în care mentalitatea negativă a oamenilor cauzată 
de Războiul Rece continuă să trăiască, şi unde teroris- 
mul şi răspunsurile violente privind terorismul sunt tot 
mai prezente, a făcut posibilă nesocotirea faptului că un 
adversar este de asemenea o fiinţă umană. Cu toate 
acestea, o examinare mai atentă a acestui argument 
relevă faptul că aceste cauze implicite ale violenţei se 
regăsesc în noi. 

2.6. Religia 

Michael Radu este de părere că democraţia este 
considerată ca fiind opusă ideologiei Islamului. Islamiştii 
se opun vehement capitalismului şi cred cu tărie în Noul 
Califat care va conduce la răspândirea musulmanilor în 
întreaga lume, generând dezumanizarea şi individua- 
lismul. Lewis Fry Richardson consideră că religia este 
factorul social care este în strânsă legătură cu războiul. 
Naţiunile ale căror religii sunt diferite sunt mai predis- 


puse conflictului între ele, decât naţiunile care au ace- 
eaşi religie. Totodată anumite secte par a fi mult mai 
belicoase decât altele, creştinii au participat într-un 
număr mare de conflicte. Ţinând cont totuşi de faptul că 
există un număr masiv de creştini este explicabil de ce 
li se atribuie acestă caracteristică. Indiferent de acest 
lucru, toate religiile subliniază faptul că fiecare trebuie 
să-l trateze pe celălalt aşa cum vrea să fie tratat, şi 
acest lucru înseamnă să nu ucizi o fiinţă umană. Există 
anumiţi exponenţi ai islamului care consideră că socie- 
tatea vestică este bazată pe teologia creştină care 
reprezintă principala cauză a terorismului. Darwinismul 
şi materialismul sunt considerate alte cauze particulare 
ale acestui fenomen. 

In final, sunt voci care consideră că societatea 
modernă, care este prea stresantă şi necreativă şi care 
se confrunta cu o problemă cu ea însăşi, este cauza 
terorismului. 


8 Adrian Guelke, The Age of Terrorism and the International 
Political System, London, UK. I.B. Tauris, 2003, p. 230. 

Mark Lichbach, An Evaluation of "Does economic inequality 
breed political conflict?” Studies, New Haaven, Yale 
University Press, 2002, pp. 431-433. 
1° Gallagher Carole, America's Ground Zero: The Secret 
Nuclear War, MIT Press, Cambridge, 1998, p. 39. 

11 Jerold M. Post, The Psychological Dynamics of Terrorism, 
London, Routledge, 2006, pp. 17-20. 

12 Richard Rubenstein, Alchemists of Revolution - Terrorism in 
the Modern World, New York, Basic Books, 1987, pp. 226- 
234. 


3. Analiza sistemului internațional 


În literatura de specialitate privind terorismul interna- 
tional se presupune frecvent că apariţia terorismului, în 
special a celui internaţional, trebuie să fie căutat în 
sursele externe, precum şi în caracterul sistemul inter- 
naţional, inclusiv a politicilor externe ale statelor, pre- 
cum şi în circumstanţele globale care generează un 
mediu propice pentru activităţi teroriste. 

Un argument este faptul că concurenţa acerbă dintre 
superputeri în timpul Războiului Rece şi existenţa unor 
arme nucleare a făcut din terorismul internaţional o 
armă preferată în lupta pentru hegemonia globală. Prin 
urma-re, susținerea de către superputeri a mişcărilor de 
gherilă comuniste şi anti-comuniste împreună cu acţiu- 
nile grupurilor violente de opoziţie au jucat un rol crucial 
la nivel mondial în dezvoltarea unui nivel ridicat al 
terorismului internaţional. 

3.1. Hegemonia şi bipolaritatea în politicile lumii 

Un studiu recent analizează dacă capacităţile hege- 
monice, acceptarea leadership-ului hegemonic, con- 
flictul bipolar, balanţa bipolară şi efectele de contagiune 
țin cont de variațiile activităţilor teroriste internaţionale. 
Rezultatele lor arată că un control de tip hegemonic 
este semnificativ şi că modificările capacităţilor hege- 
monice, măsurate prin schimbul de capacităţi econo- 
mice şi militare, pot să demonstreze un efect puternic 
asupra frecvenţei actelor teroriste. În ceea ce priveşte 
intensitatea acestor acte, măsurată în numărul de victi- 


me, atât echilibrul bipolar între superputeri, cât şi 
suportul hegemonic şi capacităţile hegemonice duc la o 
oscilație a intensității a terorismului global. 

Dintre cele trei variabile independente, controlul 
hegemonic pare să fie cel mai puternic asociat cu 
intensitatea activităţilor teroriste. Controlul hegemonic"? 
asupra resurselor sistemului rămâne în continuare 
important în cuantificarea frecvenței terorismului, chiar 
şi atunci când hegemonia nu mai este o ţintă directă a 
terorismului. In concluzie, caracterul sistemului interna- 
tional este evident semnificativ. 

Un sistem caracterizat de o hegemonie bipolară pu- 
ternică şi un nivel ridicat de conflicte bipolare în politica 
mondială este de aşteptat să fie mai expus în faţa 
terorismului internaţional. O consecinţă a acestui fapt 
este că încercând să creştem multilateralismul şi coo- 
perarea instituţionalizată internaţională, am putea redu- 
ce în cele din urmă nivelul de terorism internaţional. 

3.2. Statele slabe sau falimentare 

In timp ce rivalitatea hegemonică poate încuraja 
creşterea terorismului internaţional, existenţa unor state 
slabe sau falimentare pare a fi de asemenea relevant în 
explicarea terorismului internaţional, cu toate că studiile 
teoretice în acest domeniu sunt insuficiente. Statele 
slabe sau falimentate a căror caracteristică principală 
este lipsa unei autorităţi guvernamentale centrale care 
să controleze cea mai mare parte a teritoriului său, 

atrage de multe ori atât grupuri insurgente interne cât şi 

externe şi au fost în unele cazuri un mediu de formare  '* Richard Crelinsten, Terrorism as Political Communication: 

important pentru organizaţii-le teroriste internaţionale. The Relationship between the Controller and the Controlled, 
New Hampshire, World Politics, 1988, p.72. 


CONCLUZII: 


e Terorismul este un fenomen ce poate avea la bază cauze sociale, politice sau economice. 
Aceste cauze trebuiesc privite integrat din perspectivă istorică, culturală, demografică, 
economică şi socială. Motivaţiile din spatele atacurilor teroriste diferă de la grupuri la 
grupuri de indivizi din cadrul unei religii. Ţinând cont de acest lucru, dacă privim feno- 
menul într-o manieră simplistă nu vom ajunge la prea multe răspunsuri pentru această 
problemă. În timp ce unele răspunsuri pot fi independente de cauză, dacă luăm în con- 
siderare integrarea tuturor condiţiilor şi factorilor care sunt asociaţi cu riscul terorismului la 
un anumit nivel (naţional, regional sau global) o să ajungem la o abordare mult mai 
exhaustivă a măsurilor antiteroriste. O asemenea abordare implică regândirea unor 
principii internaţionale cu privire la Jihadul global şi la interacţiunile multietnice dintre state 
şi societăţi. 

Azi, cele mai mari pericole cu care ne confruntăm vin din partea statelor eşuate şi a 
terorismului transfrontalier şi subnational pe care acestea le promovează. Criteriile politice 
care sunt necesare pentru evaluarea acestor pericole sunt diverse şi se împletesc cu 
domenii care tratează dezvoltarea, cultura, managementul conflictelor, politicile 
imigraţioniste etc. 

Toate aceste domenii au devenit după 9/11 mult mai independente şi nu au încercat să 
ofere o perspectivă comună asupra pericolului Jihadului şi cu siguranţă acest lucru va da 
naştere altor probleme. Pentru a înțelege fenomenul în această manieră este nevoie de o 
depăşire a cadrului limitat al războiului împotriva terorismului. Succesul unui asemenea 
demers nu este garantat dar cu siguranţă poate fi atins. 

Atitudinea Statelor Unite după 9/11 este foarte importantă dar ceea ce este şi mai 
important este cooperarea internaţională. Dacă o asemenea cooperare se va stabili, 
atunci chestiunile legate de înțelegerea diferită a problemei vor fi rezolvate. 

Cea mai bună cale în acest sens este dată de o imagine mult mai complexă a conditiilor 
care generează activităţi teroriste şi a factorilor de risc asociaţi cu acest fenomen. O 
tratare mai complexă a fenomenului va genera o strategie mai eficientă de combatere a 
acestuia. Printre multitudinea de cauze care pot conduce o persoană să recurgă la 
terorism, nu este niciuna care să poată să realizeze acest fapt de una singură, toate au 
argumentele care să confirme o posibilă legătură existentă, dar de asemenea au şi 
rezerve privind o relaţie cauzală. 

